
LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS
DĖL PALAIKOMOJO GYDYMO IR SLAUGOS PASLAUGOS TEIKIMO REIKALAVIMŲ IR ŠIOS PASLAUGOS APMOKĖJIMO TVARKOS APRAŠO PATVIRTINIMO

2012 m. gegužės 4 d. Nr. V-393
Vilnius

Vadovaudamasis Lietuvos Respublikos sveikatos priežiūros įstaigų įstatymo 10 straipsnio 6 punktu:
1.	T v i r t i n u Palaikomojo gydymo ir slaugos paslaugos teikimo reikalavimų ir šios paslaugos apmokėjimo tvarkos aprašą (pridedama). 
2.	P a v e d u įsakymo vykdymą kontroliuoti viceministrui pagal veiklos sritį. 

PATVIRTINTA
Lietuvos Respublikos sveikatos 
apsaugos ministro 2012 m. gegužės 4 d. 
įsakymu Nr. V-393
(Lietuvos Respublikos sveikatos 
apsaugos ministro 2022 m. rugsėjo 29 d.
įsakymo Nr. V-1495 redakcija)

PALAIKOMOJO GYDYMO IR SLAUGOS PASLAUGOS TEIKIMO REIKALAVIMŲ IR ŠIOS PASLAUGOS APMOKĖJIMO TVARKOS APRAŠAS

I SKYRIUS
BENDROSIOS NUOSTATOS

1. Palaikomojo gydymo ir slaugos paslaugos teikimo reikalavimų ir šios paslaugos apmokėjimo tvarkos aprašas (toliau – Aprašas) nustato palaikomojo gydymo ir slaugos paslaugos gavėjus, minimalius reikalavimus palaikomojo gydymo ir slaugos paslaugą teikiančių asmens sveikatos priežiūros įstaigų (toliau – ASPĮ) asmens sveikatos priežiūros specialistams, patalpoms, medicinos priemonėms, minimalius tyrimų atlikimo reikalavimus,  palaikomojo gydymo ir slaugos paslaugos teikimo ir apmokėjimo Privalomojo sveikatos draudimo fondo biudžeto lėšomis tvarką.
2. Palaikomojo gydymo ir slaugos paslauga apima simptominio gydymo ir slaugos paslaugas  bet kurio amžiaus asmenims, kurių sveikatos būklė atitinka Apraše nustatytas sąlygas  kai yra aiški ligos diagnozė ir nereikalingas aktyvus gydymas, ir yra skirstoma į bendrąją slaugą, demencija sergančių pacientų slaugą ir vegetacinės būklės pacientų slaugą.
3. Apraše vartojamos sąvokos ir jų apibrėžtys:
3.1.  Bendroji slauga – palaikomojo gydymo ir slaugos paslauga, teikiama asmenims (išskyrus demencija sergančius asmenis), kuriems dėl somatinių ligų ir organizmo sistemų pažeidimų nustatytas bendras funkcinis sutrikimas ir kurie kasdieniame gyvenime yra visiškai priklausomi arba beveik visiškai priklausomi nuo kitų žmonių pagalbos;
3.2. Demencija sergančių pacientų slauga – palaikomojo gydymo ir slaugos paslauga, teikiama demencija sergantiems asmenims, kuriems dėl somatinių ligų ir pažeidimų nustatytas bendras funkcinis sutrikimas ir kurie kasdieniame gyvenime yra visiškai priklausomi arba beveik visiškai priklausomi nuo kitų žmonių pagalbos;
3.3. Vegetacinės būklės pacientų slauga – palaikomojo gydymo ir slaugos paslauga, teikiama asmenims, kuriems yra nustatyta vegetacinė būklė: asmuo nesuvokia savęs ir aplinkos, nereaguoja į išorinius stimulus, bet yra išlikusios gyvybinės funkcijos (širdies veikla, kvėpavimas, kraujospūdis) bei miego ir būdravimo ciklai;
3.4. Kitos Apraše vartojamos sąvokos suprantamos taip, kaip jos apibrėžtos Lietuvos Respublikos sveikatos priežiūros įstaigų įstatyme ir Lietuvos Respublikos sveikatos draudimo įstatyme.
4. Palaikomojo gydymo ir slaugos paslaugą turi teisę teikti asmens sveikatos priežiūros įstaiga, turinti asmens sveikatos priežiūros  veiklos licenciją, suteikiančią teisę teikti pirminę stacionarinę palaikomojo gydymo ir slaugos paslaugą. 
5. ASPĮ turi užtikrinti visų rūšių, įvardytų Aprašo 3 punkte, palaikomojo gydymo ir slaugos paslaugos teikimą: ASPĮ visų rūšių paslaugą teikia pati arba sudaro bendradarbiavimo sutartį su konkrečios rūšies palaikomojo gydymo ir slaugos paslaugą teikiančia ASPĮ.

II SKYRIUS
PALAIKOMOJO GYDYMO IR SLAUGOS PASLAUGOS GAVĖJAI IR MINIMALŪS REIKALAVIMAI JĄ TEIKIANTIEMS SPECIALISTAMS

6. Palaikomojo gydymo ir slaugos paslaugos gavėjai yra:
6.1. asmenys, kuriems pagal Slaugos paslaugų poreikio vertinimo klausimyną (Ambulatorinių slaugos paslaugų namuose teikimo reikalavimų ir šių paslaugų apmokėjimo tvarkos aprašo, patvirtinto Lietuvos Respublikos sveikatos apsaugos ministro 2007 m. gruodžio 14 d. įsakymu Nr. V-1026 „Dėl Ambulatorinių slaugos paslaugų namuose teikimo reikalavimų ir šių paslaugų apmokėjimo tvarkos aprašo patvirtinimo“, 1 priedas) (toliau – Klausimynas) yra nustatytas  didelis slaugos paslaugų poreikis;
6.2. kiti Aprašo 6.1 papunktyje nenurodyti asmenys, kuriems po taikyto aktyviojo stacionarinio gydymo reikalinga nuolatinė sveikatos priežiūros specialistų priežiūra ASPĮ, užtikrinant pagrindinius fiziologinius poreikius (valgymas, asmens higiena, šlapinimasis ir tuštinimasis ir kt.) ir (ar) simptominį gydymą bei slaugą, kai nepakanka ambulatorinių slaugos paslaugų namuose. 
TAR pastaba: papunkčio nuostatos netaikomos asmenims, kuriems palaikomojo gydymo ir slaugos paslaugos pradėtos teikti arba siuntimas šioms paslaugoms gauti išduotas iki  2024-03-06  įsakymo Nr. V-295 įsigaliojimo dienos (2024-03-07).
Punkto pakeitimai:
Nr. V-295,
2024-03-06,
paskelbta TAR 2024-03-06, i. k. 2024-04207            

7. Bendrosios slaugos paslaugą teikia:
7.1. vienas gydytojas (bet kurios profesinės kvalifikacijos) arba išplėstinės praktikos slaugytojas dienos metu paslaugą teikia ne daugiau kaip 20 pacientų; 
Papunkčio pakeitimai:
Nr. V-295,
2024-03-06,
paskelbta TAR 2024-03-06, i. k. 2024-04207            

7.2. vienas slaugytojas (bendrosios praktikos, išplėstinės praktikos arba psichikos sveikatos slaugytojas) dienos metu paslaugą teikia ne daugiau kaip 20 pacientų, nakties metu – ne daugiau kaip 30 pacientų; 
TAR pastaba: papunkčio nuostatos netaikomos asmenims, kuriems palaikomojo gydymo ir slaugos paslaugos pradėtos teikti arba siuntimas šioms paslaugoms gauti išduotas iki 2024-03-06  įsakymo Nr. V-295 įsigaliojimo dienos (2024-03-07).
Papunkčio pakeitimai:
Nr. V-295,
2024-03-06,
paskelbta TAR 2024-03-06, i. k. 2024-04207            

7.3. vienas slaugytojo padėjėjas dienos metu paslaugą teikia ne daugiau kaip 10 pacientų, nakties metu – ne daugiau kaip 15 pacientų;
7.4. socialinis darbuotojas;
7.5. kineziterapeutas; 
7.6. medicinos psichologas;
7.7. ASPĮ vadovo sprendimu be specialistų, nurodytų Aprašo 7.1-7.6 papunkčiuose, teikiant bendrosios slaugos paslaugą gali dalyvauti ir kiti asmens sveikatos priežiūros specialistai.
8. Demencija sergančių pacientų slaugos paslaugą teikia:
8.1. vienas gydytojas (bet kurios profesinės kvalifikacijos) arba išplėstinės praktikos slaugytojas dienos metu paslaugą teikia ne daugiau kaip 20 pacientų; 
Papunkčio pakeitimai:
Nr. V-295,
2024-03-06,
paskelbta TAR 2024-03-06, i. k. 2024-04207            

8.2. vienas slaugytojas (bendrosios praktikos, išplėstinės praktikos arba psichikos sveikatos slaugytojas) dienos ir nakties metu paslaugą teikia ne daugiau kaip 12 pacientų; 
Papunkčio pakeitimai:
Nr. V-295,
2024-03-06,
paskelbta TAR 2024-03-06, i. k. 2024-04207            

8.3. vienas slaugytojo padėjėjas dienos metu paslaugą teikia ne daugiau kaip 6 pacientams, nakties metu – ne daugiau kaip 12 pacientų;
8.4. socialinis darbuotojas;
8.5. ASPĮ vadovo sprendimu be specialistų, nurodytų Aprašo 8.1.–8.4 papunkčiuose, teikiant demencija sergančių pacientų slaugos paslaugą gali dalyvauti ir kiti asmens sveikatos priežiūros specialistai.
9. Vegetacinės būklės pacientų slaugos paslaugą teikia:
9.1. vienas gydytojas (bet kurios profesinės kvalifikacijos) arba išplėstinės praktikos slaugytojas dienos metu paslaugą teikia ne daugiau kaip 20 pacientų; 
Papunkčio pakeitimai:
Nr. V-295,
2024-03-06,
paskelbta TAR 2024-03-06, i. k. 2024-04207            

9.2. vienas slaugytojas (bendrosios praktikos, išplėstinės praktikos arba psichikos sveikatos slaugytojas) dienos metu paslaugą teikia ne daugiau kaip 10 pacientų, nakties metu – ne daugiau kaip 20 pacientų; 
Papunkčio pakeitimai:
Nr. V-295,
2024-03-06,
paskelbta TAR 2024-03-06, i. k. 2024-04207            

9.3. vienas slaugytojo padėjėjas dienos metu paslaugą teikia ne daugiau kaip 5 pacientams, nakties metu – ne daugiau kaip 10 pacientų;
9.4. socialinis darbuotojas;
9.5. ASPĮ vadovo sprendimu  be specialistų, nurodytų Aprašo 9.1-9.4 papunkčiuose, teikiant vegetacinės būklės pacientų slaugos paslaugą gali dalyvauti ir kiti asmens sveikatos priežiūros specialistai.
10. ASPĮ, teikiančioje bet kurios rūšies palaikomojo gydymo ir slaugos paslaugą, paslaugos teikimas turi būti užtikrinamas visą parą. Visą parą ASPĮ  turi būti slaugytojas ir slaugytojo padėjėjas. Tais atvejais, kai ASPĮ, teikiančioje bet kurios rūšies palaikomojo gydymo ir slaugos paslaugą, nėra gydytojo, gydytojo konsultacijos bet kuriuo paros metu turi būti užtikrinamos sudarant sutartis su kitomis ASPĮ ar kita įstaigos vadovo nustatyta tvarka. Tais atvejais, kai ASPĮ, teikiančioje bet kurios rūšies palaikomojo gydymo ir slaugos paslaugą,  dirba gydytojas, turi būti užtikrinta, kad ne mažiau kaip 7 val. 36 min. gydytojo paslaugos būtų teikiamos kontaktiniu būdu, kitu laiku gydytojo paslaugų teikimas gali būti užtikrinamas sudarant sutartis su kitomis ASPĮ ar kita įstaigos vadovo nustatyta tvarka. 
Punkto pakeitimai:
Nr. V-295,
2024-03-06,
paskelbta TAR 2024-03-06, i. k. 2024-04207            

III SKYRIUS
MINIMALŪS REIKALAVIMAI PATALPOMS

11. ASPĮ  turi būti įrengta:
11.1. priėmimo patalpa (kambarys) su tualetu, pritaikytu neįgaliesiems;
11.2. palatos, iš kurių  bent viena turi būti izoliuota sumažinto slėgio palata arba vienvietė palata;
11.3. procedūrų kabinetas;
11.4. personalo poilsio patalpa (kambarys);
11.5. tualetai, pritaikyti neįgaliesiems;
11.6. vonia ir (ar) dušas, pritaikyti neįgaliesiems;
11.7. laikino mirusiųjų laikymo patalpa (skirta mirusiajam laikyti ne ilgiau kaip dvi valandas po biologinės mirties fakto konstatavimo).
12. Teikiant bendrosios slaugos ar  vegetacinės būklės pacientų slaugos paslaugą daugiavietėse palatose gali būti ne daugiau kaip 4 lovos. Minimalus plotas 1 lovai palatoje – 7 m2. Turi būti įrengiamos priemonės, užtikrinančios pacientų orumą ir privatumą. 
13. Teikiant demencija sergančių pacientų slaugos paslaugą paslaugos teikimas organizuojamas atskirame, izoliuotame nuo kitų skyrių, specialiai pritaikytame tokių pacientų slaugai skyriuje, kuriame paslauga teikiama  ne daugiau kaip 12 pacientų, o vienoje palatoje – ne daugiau kaip 2 pacientams. Demencija sergančių asmenų slaugai skirto skyriaus įrengimo reikalavimai nurodyti Aprašo priede. 
Punkto pakeitimai:
Nr. V-295,
2024-03-06,
paskelbta TAR 2024-03-06, i. k. 2024-04207            

IV SKYRIUS
MINIMALŪS REIKALAVIMAI MEDICINOS PRIEMONĖMS 

14. ASPĮ turi būti šios medicinos priemonės (tinkamos atitinkamo amžiaus vaikams turi būti užtikrinamos atsiradus poreikiui):
14.1. kraujospūdžio matavimo aparatas;
14.2. stetofonendoskopas;
14.3. neurologinis plaktukas;
14.4. medicininis termometras;
14.5. medicininės svarstyklės;
14.6. elektrokardiografas;
14.7. gliukometras;
14.8. Ambu maišas;
14.9. orofaringiniai vamzdeliai;
14.10. deguonies tiekimo įranga;
14.11. dirbtinės plaučių ventiliacijos aparatas (gali būti užtikrinama nuoma);
14.12. vaakuminis siurbiklis;
14.13. funkcinės lovos (ne mažiau kaip 60 procentų bendro lovų skaičiaus);
14.14. neštuvai ir (ar) pacientų transportavimo vežimėliai;
14.15. neįgaliųjų vežimėliai;
14.16. vaikštynės;
14.17. lazdos, ramentai;
14.18. tualetinė kėdė;
14.19. kėlimo ir persikėlimo priemonės (perkėlimo paklodės, diržai, lentos, diskai ir pan.);
14.20. mobilūs pacientų keltuvai;
14.21. medicininė širma ar kitos priemonės, užtikrinančios pacientų orumą ir privatumą; 
14.22. pragulų ir opų profilaktikos ir priežiūros priemonės;
14.23. dirbtinių angų priežiūros priemonės;
14.24. medicinos priemonės, būtinos slaugant šlapimo ir(ar) išmatų nelaikančius pacientus (kiekis, atitinkantis individualius paciento poreikius);
14.25. antelės,  basonai;
14.26. medicinos įranga, skirta kineziterapijos  paslaugoms teikti;
14.27. maitinimo priemonės;
14.28. pulsoksimetras;
14.29. priemonės parenterinei mitybai užtikrinti;
14.30. defibriliatorius;
14.31. infuzinė pompa;
14.32. mobilioji vonia;
14.33. nusiraminimo erdvės (sensorinio kambario), esančios demencija sergančių asmenų slaugai skirtame skyriuje, įranga (multisensorinė, vaizdo, garso, lytėjimo). 
Papildyta papunkčiu:
Nr. V-138,
2026-02-13,
paskelbta TAR 2026-02-13, i. k. 2026-02282        

V SKYRIUS
MINIMALŪS TYRIMŲ ATLIKIMO REIKALAVIMAI

15. ASPĮ užtikrinamas šių tyrimų atlikimas:
15.1. laboratoriniai tyrimai:
15.1.1. bendras kraujo;
15.1.2. bendras šlapimo;
15.1.3. gliukozės koncentracijos kraujyje nustatymas;
15.1.4. C reaktyviojo baltymo arba eritrocitų nusėdimo greičio nustatymas;
15.1.5. kraujo krešumo rodikliai (iš dalies aktyvuotas tromboplastino laikas ir protrombino laikas);
15.1.6. bendro baltymo kiekio ir albumino kiekio kraujyje nustatymas; 
15.1.7. šlapalo ir kreatinino kiekio kraujyje nustatymas;
15.1.8. mikrobiologiniai tyrimai; 
15.1.9. kalio kiekio kraujyje nustatymas;
15.2. elektrokardiografija;
15.3. kiti tyrimai gydančio gydytojo sprendimu.
16. Laboratoriniai tyrimai gali būti atliekami pagal sutartis su kitomis laboratorinės diagnostikos paslaugas teikiančiomis asmens sveikatos priežiūros įstaigomis. 

VI SKYRIUS
PALAIKOMOJO GYDYMO IR SLAUGOS PASLAUGOS TEIKIMO TVARKA    

17. Pacientai į ASPĮ hospitalizuojami, kai yra nustatyta galutinė diagnozė ir nereikia tirti papildomai, bei jų sveikatos būklė atitinka šio Aprašo 6 punkte nurodytas sąlygas.
18. Siuntimą gauti  palaikomojo gydymo ir slaugos paslaugą išduoda:
18.1. pacientams, kurių sveikatos būklė atitinka Aprašo 6.1 papunktyje nurodytas sąlygas, – paciento šeimos gydytojas, siuntime nurodydamas, kodėl asmeniui reikalinga nuolatinė asmens sveikatos priežiūros specialistų priežiūra ASPĮ; 
18.2. pacientams, kurių sveikatos būklė atitinka Aprašo 6.2. papunktyje nurodytas sąlygas, –  pacientą gydantis gydytojas, siuntime nurodydamas, kodėl asmeniui po taikyto aktyviojo gydymo stacionare reikalinga nuolatinė asmens sveikatos priežiūros specialistų priežiūra ASPĮ. 
Punkto pakeitimai:
Nr. V-295,
2024-03-06,
paskelbta TAR 2024-03-06, i. k. 2024-04207            

19. Siųsdamas pacientą gauti palaikomojo gydymo ir slaugos paslaugos, pacientą gydantis gydytojas turi išrašyti pacientui reikalingus kompensuojamuosius  vaistinius preparatus.
20. Apie hospitalizuotus ir išrašytus pacientus ASPĮ informuoja paciento deklaruotos gyvenamosios vietos savivaldybės administraciją.
21. ASPĮ kas 30 dienų turi būti įvertinta paciento sveikatos būklė, užpildant Slaugos paslaugų poreikio nustatymo klausimyną, nurodytą Ambulatorinių slaugos paslaugų namuose teikimo reikalavimų ir šių paslaugų apmokėjimo tvarkos aprašo, patvirtinto Lietuvos Respublikos sveikatos apsaugos ministro 2007 m. gruodžio 14 d. įsakymu Nr. V-1026 „Dėl Ambulatorinių slaugos paslaugų namuose teikimo reikalavimų ir šių paslaugų apmokėjimo tvarkos aprašo patvirtinimo“, 1 priede.  Nustačius mažą ar vidutinį slaugos paslaugų poreikį, pradedamas organizuoti ambulatorinių slaugos paslaugų teikimas paciento namuose – ASPĮ informuoja paciento šeimos gydytoją, kuris išrašo siuntimą ambulatorinėms slaugos paslaugoms namuose gauti, ir pacientas išrašomas iš ASPĮ. 
22. Esant poreikiui ASPĮ organizuoja: 
22.1. antrinio lygio gydytojo specialisto konsultaciją; 
22.2.  hemodializės, onkologijos dienos stacionaro, hematologijos, kai atliekama kraujo komponentų transfuzija, ar kitas dienos stacionaro paslaugas;
22.3. paciento perkėlimą į kitą asmens sveikatos priežiūros įstaigą ar kitą ASPĮ skyrių skubiai pagalbai teikti arba hospitalizuoti. 
23. Medicinos dokumentai ASPĮ pildomi ir tvarkomi vadovaujantis Lietuvos Respublikos sveikatos apsaugos ministro 1999 m. lapkričio 29 d. įsakymu Nr. 515 „Dėl sveikatos priežiūros įstaigų veiklos apskaitos ir atskaitomybės tvarkos“, Lietuvos Respublikos sveikatos apsaugos ministro 2014 m. sausio 27 d. įsakymu Nr. V-120 „Dėl Privalomų sveikatos statistikos apskaitos ir kitų tipinių formų bei privalomų sveikatos statistikos ataskaitų formų patvirtinimo“ ir Lietuvos Respublikos sveikatos apsaugos ministro 2015 m. gegužės 26 d. įsakymu Nr. V-657 „Dėl Elektroninės sveikatos paslaugų ir bendradarbiavimo infrastruktūros informacinės sistemos naudojimo tvarkos aprašo patvirtinimo“. 
24. Palaikomojo gydymo ir slaugos paslaugos kokybės rodikliai nustatyti Asmens sveikatos priežiūros įstaigų, teikiančių stacionarines asmens sveikatos priežiūros paslaugas, veiklos kokybės vertinimo rodiklių sąraše, patvirtintame Lietuvos Respublikos sveikatos apsaugos ministro 2012 m. lapkričio 29 d. įsakymu Nr. V-1073 „Dėl Asmens sveikatos priežiūros įstaigų, teikiančių stacionarines asmens sveikatos priežiūros paslaugas, veiklos kokybės ir veiklos efektyvumo vertinimo rodiklių sąrašų ir šių rodiklių duomenų suvestinių formų patvirtinimo“.

VII SKYRIUS
PALAIKOMOJO GYDYMO IR SLAUGOS PASLAUGOS IŠLAIDŲ APMOKĖJIMO PRIVALOMOJO SVEIKATOS DRAUDIMO FONDO BIUDŽETO LĖŠOMIS TVARKA

25. Jeigu teikiant palaikomojo gydymo ir slaugos paslaugą, atsiradus indikacijų, pacientui pradedamos teikti aktyviajam gydymui priskiriamos asmens sveikatos priežiūros paslaugos, iš Privalomojo sveikatos draudimo fondo biudžeto lėšų ASPĮ už palaikomojo gydymo ir slaugos paslaugą apmokama už faktinį lovadienių skaičių (lovadienių skaičius apskaičiuojamas iš išvykimo iš ASPĮ datos atimant atvykimo į ASPĮ datą. Jei pacientas atvyko ir išvyko tą pačią dieną, skaičiuojamas vienas lovadienis). 
26. Jeigu palaikomojo gydymo ir slaugos paslaugą gaunančiam pacientui teikiamos hemodializės, skubiosios pagalbos skyriuje būtinosios pagalbos paslaugos, stebėjimo paslaugos, brangūs tyrimai ir procedūros, taip pat onkologijos dienos stacionaro, hematologijos, kai atliekama kraujo komponentų transfuzija, ar kitos dienos stacionaro paslaugos, jos apmokamos atskirai.
27. Antrinio lygio specialistų konsultacijos įskaičiuotos į bendrą palaikomojo gydymo ir slaugos paslaugos bazinę kainą.
28. Slaugos ir palaikomojo gydymo paslaugos, apmokamos Privalomojo sveikatos draudimo fondo biudžeto lėšomis:
28.1. bendroji slauga;
28.2. bendroji slauga, kai atliekama dirbtinė plaučių ventiliacija;
28.3. bendroji slauga, kai taikoma visiška parenterinės mitybos terapija;
28.4. bendroji slauga, kai taikoma visiška parenterinės mitybos terapija ir dirbtinė plaučių ventiliacija;
28.5. vegetacinės būklės pacientų slauga;
28.6. vegetacinės būklės pacientų slauga, kai atliekama dirbtinė plaučių ventiliacija;
28.7. vegetacinės būklės pacientų slauga, kai taikoma visiška parenterinės mitybos terapija;
28.8. vegetacinės būklės pacientų slauga, kai taikoma visiška parenterinės mitybos terapija bei dirbtinė plaučių ventiliacija;
28.9. demencija sergančių pacientų slauga; 
28.10. demencija sergančių pacientų slauga, kai atliekama dirbtinė plaučių ventiliacija;
28.11. demencija sergančių pacientų slauga, kai taikoma visiška parenterinės mitybos terapija;
28.12. demencija sergančių pacientų slauga, kai taikoma visiška parenterinės mitybos terapija ir dirbtinė plaučių ventiliacija. 
Punkto pakeitimai:
Nr. V-1929,
2022-12-23,
paskelbta TAR 2022-12-23, i. k. 2022-26583            

29. Už palaikomojo gydymo ir slaugos paslaugas, nurodytas Aprašo 28 punkte, mokama Privalomojo sveikatos draudimo fondo biudžeto lėšomis pagal Asmens sveikatos priežiūros paslaugų (išskyrus aktyviojo gydymo), apmokamų Privalomojo sveikatos draudimo fondo biudžeto lėšomis, ir jų bazinių kainų sąraše, patvirtintame Lietuvos Respublikos sveikatos apsaugos ministro 2022 m. lapkričio 3 d. įsakymu Nr. V-1630 „Dėl asmens sveikatos priežiūros paslaugų ir jų bazinių kainų sąrašo bei su šiomis paslaugomis susijusių priedų, mokamų Privalomojo sveikatos draudimo fondo biudžeto lėšomis, sąrašų patvirtinimo“, nustatytas bazines kainas, bet ne daugiau kaip už 120 dienų (lovadienių) per metus. 
TAR pastaba: punkto nuostatos taikomos atsiskaitant už asmens sveikatos priežiūros paslaugas, suteiktas nuo 2025 m. sausio 1 d. 
Papildyta punktu:
Nr. V-1929,
2022-12-23,
paskelbta TAR 2022-12-23, i. k. 2022-26583        
Punkto pakeitimai:
Nr. V-300,
2024-03-06,
paskelbta TAR 2024-03-06, i. k. 2024-04208            
Nr. V-1378,
2024-12-31,
paskelbta TAR 2024-12-31, i. k. 2024-23550            

30. Jeigu ASPĮ kurią nors iš Aprašo 3 punkte nurodytų palaikomojo gydymo ir slaugos paslaugos rūšių užtikrina pagal sutartį su kita ASPĮ, tos rūšies palaikomojo gydymo ir slaugos paslaugos bazinė kaina mokama paslaugą suteikusiai ASPĮ.

Punkto numeracijos pakeitimas:
Nr. V-1929,
2022-12-23,
paskelbta TAR 2022-12-23, i. k. 2022-26583        

___________________________



Priedų pakeitimai:

Priedo pakeitimas pagal įsakymą Nr. V-760
Papildyta priedu:
Nr. V-295,
2024-03-06,
paskelbta TAR 2024-03-06, i. k. 2024-04207        
Priedo pakeitimai:
Nr. V-760,
2024-07-22,
paskelbta TAR 2024-07-22, i. k. 2024-13356        



Pakeitimai:

1.

                    Lietuvos Respublikos sveikatos apsaugos ministerija, Įsakymas
                
Nr. V-741,
2012-08-01,
Žin., 2012, Nr.
93-4810 (2012-08-04), i. k. 1122250ISAK000V-741                
Dėl Lietuvos Respublikos sveikatos apsaugos ministro 2012 m. gegužės 4 d. įsakymo Nr. V-393 "Dėl Palaikomojo gydymo ir slaugos paslaugos teikimo reikalavimų aprašo patvirtinimo" pakeitimo

2.

                    Lietuvos Respublikos sveikatos apsaugos ministerija, Įsakymas
                
Nr. V-1353,
2018-11-27,
paskelbta TAR 2018-11-30, i. k. 2018-19483                
Dėl Lietuvos Respublikos sveikatos apsaugos ministro 2012 m. gegužės 4 d. įsakymo Nr. V-393 „Dėl Palaikomojo gydymo ir slaugos paslaugos teikimo reikalavimų aprašo patvirtinimo“ pakeitimo

3.

                    Lietuvos Respublikos sveikatos apsaugos ministerija, Įsakymas
                
Nr. V-3012,
2021-12-31,
paskelbta TAR 2021-12-31, i. k. 2021-27928                
Dėl Lietuvos Respublikos sveikatos apsaugos ministro 2012 m. gegužės 4 d. įsakymo Nr. V-393 „Dėl Palaikomojo gydymo ir slaugos paslaugos teikimo reikalavimų aprašo patvirtinimo“ pakeitimo

4.

                    Lietuvos Respublikos sveikatos apsaugos ministerija, Įsakymas
                
Nr. V-1495,
2022-09-29,
paskelbta TAR 2022-09-29, i. k. 2022-19725                
Dėl Lietuvos Respublikos sveikatos apsaugos ministro 2012 m. gegužės 4 d. įsakymo Nr. V-393 „Dėl Palaikomojo gydymo ir slaugos paslaugos teikimo reikalavimų aprašo patvirtinimo“ pakeitimo

5.

                    Lietuvos Respublikos sveikatos apsaugos ministerija, Įsakymas
                
Nr. V-1929,
2022-12-23,
paskelbta TAR 2022-12-23, i. k. 2022-26583                
Dėl Lietuvos Respublikos sveikatos apsaugos ministro 2012 m. gegužės 4 d. įsakymas Nr. V-393 „Dėl Palaikomojo gydymo ir slaugos paslaugos teikimo reikalavimų ir šios paslaugos apmokėjimo tvarkos aprašo patvirtinimo“ pakeitimo

6.

                    Lietuvos Respublikos sveikatos apsaugos ministerija, Įsakymas
                
Nr. V-295,
2024-03-06,
paskelbta TAR 2024-03-06, i. k. 2024-04207                
Dėl Lietuvos Respublikos sveikatos apsaugos ministro 2012 m. gegužės 4 d. įsakymo Nr. V-393 „Dėl Palaikomojo gydymo ir slaugos paslaugos teikimo reikalavimų ir šios paslaugos apmokėjimo tvarkos aprašo patvirtinimo“ pakeitimo

7.

                    Lietuvos Respublikos sveikatos apsaugos ministerija, Įsakymas
                
Nr. V-300,
2024-03-06,
paskelbta TAR 2024-03-06, i. k. 2024-04208                
Dėl Lietuvos Respublikos sveikatos apsaugos ministro 2012 m. gegužės 4 d. įsakymo Nr. V-393 „Dėl Palaikomojo gydymo ir slaugos paslaugos teikimo reikalavimų ir šios paslaugos apmokėjimo tvarkos aprašo patvirtinimo“ pakeitimo

8.

                    Lietuvos Respublikos sveikatos apsaugos ministerija, Įsakymas
                
Nr. V-760,
2024-07-22,
paskelbta TAR 2024-07-22, i. k. 2024-13356                
Dėl Lietuvos Respublikos sveikatos apsaugos ministro 2012 m. gegužės 4 d. įsakymo Nr. V-393 „Dėl Palaikomojo gydymo ir slaugos paslaugos teikimo reikalavimų ir šios paslaugos apmokėjimo tvarkos aprašo patvirtinimo“ pakeitimo

9.

                    Lietuvos Respublikos sveikatos apsaugos ministerija, Įsakymas
                
Nr. V-1378,
2024-12-31,
paskelbta TAR 2024-12-31, i. k. 2024-23550                
Dėl Lietuvos Respublikos sveikatos apsaugos ministro 2012 m. gegužės 4 d. įsakymo Nr. V-393 „Dėl Palaikomojo gydymo ir slaugos paslaugos teikimo reikalavimų ir šios paslaugos apmokėjimo tvarkos aprašo patvirtinimo“ pakeitimo

10.

                    Lietuvos Respublikos sveikatos apsaugos ministerija, Įsakymas
                
Nr. V-138,
2026-02-13,
paskelbta TAR 2026-02-13, i. k. 2026-02282                
Dėl Lietuvos Respublikos sveikatos apsaugos ministro 2012 m. gegužės 4 d. įsakymo Nr. V-393 „Dėl Palaikomojo gydymo ir slaugos paslaugos teikimo reikalavimų ir šios paslaugos apmokėjimo tvarkos aprašo patvirtinimo“ pakeitimo


